**Generalforsamling SAND Trekanten**

Onsdag d. 28.02.2024

*Parasollen Vejle*

**Tilstede**:

Kim (Fjumme)Steenberg – tidligere beboer på Overmarksgården for 10 år siden – har tidligere været på Tillidsmandskursus og aktiv i Folkekøkken i Kolding.

(Vagabond) Kim Henrik Olsen – haft lejlighed siden 2018. Har tidligere været på tillidsmandskursus.

Henrik Gram – Kom i SAND for et halvt års tid siden, været på bisidderkursus. Her kan jeg være med til at ændre ting for en masse mennesker.

Henrik Mas – Landsformand og tidligere formand for SAND Trekanten.

Jensine – i SAND siden 2008. Er også med i arbejdsgruppen for grønlændere i Danmark.

Jesper – fungerende formand i Trekanten – været i SAND siden 2022.

Tobias Bongo – sekretariatet Sundholm

Nancy – sekretariatet Aarhus

**Dagsorden og referat**

Generalforsamlingen erklæres lovlig.

1. **Valg af dirigent og referent**

Tobias Bongo som dirigent og Nancy som referent

1. **Valg af stemmetællere**

Jensine og Kim S.

1. **Formandens beretning**

Vi fik i 2023 flere medlemmer i Trekantens udvalg - da vi afholdt generalforsamling på Overmarksgården i Kolding. Der kom en ny formand for udvalget, da Johnni blev valgt. Vi blev et ret stort udvalg, med mange medlemmer. Vi fik også en landsformand fra udvalget til landsgeneralforsamlingen, da Henrik Mas blev valgt, på landsgeneralforsamlingen i Odense. Johnni, og Henrik Mas var sammen med Phillip ( Hovedstaden) og Vivi ( Fyn ) også med i Hus Forbi's bestyrelse, som repræsentanter fra SAND. Vi deltog i mange ting i årets løb - aktioner, møder, kurser, og folkemøde på Bornholm. Desværre så gik formanden Johnni af i efteråret 2023 - pga han ikke kunne se sig selv i SAND længere, da han mente at, vi ikke gjorde nok for de hjemløse, og de ansatte bestemte for meget. Det var ret træls at, han ikke ville være med længere - han var god til støtte op omkring aktiviteterne, og aktionerne i udvalget, og støttede også meget op om nabo udvalgenes aktiviteter, og aktioner. Derfor blev Jesper så fungerende formand - idet han var næstformand i udvalget. Det har han, med hjælp fra resten af udvalget gjort godt. Vi fik indslupperet Henrik Gram fra Kolding i udvalget. Dejligt ... Mht §18 midler ser det skidt ud - eneste kommune vi har fået midler fra er Kolding - vi fik 10.000 kr. Alle øvrige kommuner i udvalgets område har givet afslag på §18 midler. De gør jo så vi ikke kan lave det helt store ift aktiviteter og aktioner. Men vi søger så nogle midler fra BL - som har en pulje på 1 million kr. Som kan bruges på aktiviteter for udsatte borgere. Det skal ihvertfald prøves om vi kan få del i nogle af de midler. Henrik Mas har sendt det videre til Ask - som laver en ansøgning på vegne af SAND Trekanten. Vejle Folkemøde er i år aflyst, pga det falder sammen med EU valget. Det derfor oplagt vi deltager i "Kolding By Night" - hvilket vi har gjort med stor succes med før. Nu må vi se fremad, og med forstærket gåpåmod, se om vi i dag kan få en ny sammensætning i Trekantens udvalgs bestyrelse ... På bestyrelsens vegne - tak for et fantastisk år.

1. **Regnskabsaflæggelse**

Henrik Mas fremlægger regnskabet.

1. **Godkendelse af budgettet**

Henrik fremlægger budgettet. Det forslås at der flyttes 500,- fra bisidder til posten møder. Budgettet godkendes.

1. **Behandling af indkomne forslag**

Vedtægtsændringsforslag stillet af SAND Trekanten

NUVÆRENDE:

***§ 4 Generalforsamling***

*Stk. 3. Møde-og stemmeberettigede er alle nuværende og tidligere beboere af en § 110 boform, der er bosiddende i udvalgets geografiske område og som kan tilslutte sig udvalgets formålsparagraf.*

ÆNDRING:

*Stk. 3. Møde-og stemmeberettigede er alle nuværende og tidligere hjemløse, herunder alle nuværende og tidligere beboere på § 107, § 108 og 110 boformer, såfremt disse har ophold i udvalgets geografiske område og kan tilslutte sig udvalgets formålsparagraf.*

Ændringen træder i kraft med det samme.

1. **Valg af bestyrelsesmedlemmer**

Henrik Mas har endnu et år og derfor ikke på valg.

Forsamlingen vælger:

Jensine 2 år

Jesper 1 år

Henrik Gram 2 år

1. **Valg af suppleanter**

Kim og Kim begge for 1 år

1. **Valg af revisor og revisoransvarlig**

*Udvalget fortsætter med sekretariatet som revisoransvarlig SANDs bogholder, Kristina Jonasson*

1. **Eventuelt**

HUSK AT TJEKKE KALENDEREN PÅ SAND´S HJEMMESIDEN

INFODAG PÅ SANDs KONTOR I AARHUS D: 21/3 2024